钦定古今图书集成/方舆汇编/边裔典/第124卷 > 后唐
## 钦定古今图书集成/方舆汇编/边裔典/第124卷 > 后唐

### 庄宗同光 年赐奚扫刺姓李更名绍威随数遣使朝贡

按《五代史唐庄宗本纪》不载。按《奚本传》，“奚本匈奴
之别种，当唐之末，居阴凉川，在营府之西，幽州之西
南，皆数百里，有人马二万骑。分为五部：一曰阿荟部，
二曰啜米部，三曰粤质部，四曰奴皆部，五曰黑讫支
部。后徙居琵琶川，在幽州东北数百里。地多黑羊马。”
前，蹄坚善走，其登山逐兽，下上如飞。契丹阿保、机
彊盛、室韦、奚霫皆服属之。奚人常为契丹守界上，而
苦其苛虐。奚王去诸怨叛，以别部西徙妫州，依北山
射猎，常采北山麝香、人参赂刘守光以自托。其族至
数千帐，始分为东、西奚。去诸之族，颇知耕种，岁借边
民荒地种穄，秋熟则来获，窖之山下，人莫知其处。爨
以平底瓦鼎煮穄为粥，以寒水解之而饮去。诸卒子
扫刺立。庄宗破刘守光，赐扫刺姓李，更其名绍威。绍
威卒，子拽刺立。同光以后，绍威父子数遣使朝贡。初，
绍威娶契丹女舍利《逐不鲁》之姊为妻，后《逐不鲁》叛亡入西奚，绍威纳之。